32000R2578
L 298/1
JURNALUL OFÍCIAL AL UNIUNII EUROPENE
REGULAMENTUL (CE) NR. 2578/2000 AL CONSILIULUI
din 17 noiembrie 2000
de modificare a Regulamentului (CE) nr. 2406/96 privind stabilirea standardelor comune de comercializare pentru anumite produse pescărești
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3759/92 al Consiliului din 17 decembrie 1992 privind organizarea comună a pieței în sectorul produselor pescărești și de acvacultură (1), în special articolul 2 alineatul (3),
având în vedere propunerea Comisiei,
întrucât:
(1)
Anexa IV la Regulamentul (CE) nr. 104/2000 (2) adaugă cinci specii noi la lista produselor eligibile pentru mecanismele de intervenție din cadrul organizării comune a piețelor.
(2)
Prin urmare, este necesar să se stabilească standarde comune de comercializare pentru acele specii, armonizate pe piața comunitară, prin modificarea Regulamentului (CE) nr. 2406/96 (3),
ADOPTĂ PREZENTUL REGULAMENT:
Articolul 1
Regulamentul (CE) nr. 2406/96 se modifică după cum urmează:
1.
Articolul 3:
(a)
la alineatul (1), lista de la litera (a) se completează cu următoarele liniuțe:
„-
Barbun sau barbun vărgat (Mullus barbatus, Mullus surmuletus)
-
Cantar (Spondyliosoma cantharus)”;
(b)
la alineatul (1), se adaugă o nouă literă (d):
„(d)
Scoica Saint-Jacques și alte nevertebrate acvatice din domeniul de aplicare al codului NC 0307:
-
Scoica Saint-Jacques (Pecten maximus)
-
Melcul-de-mare (Buccinum undatum)”.
2.
Primul paragraf de la articolul 4 alineatul (3) se înlocuiește cu următorul text:
„(3) Crabul, scoica Saint-Jacques și melcul-de-mare menționate la articolul 3 nu sunt clasificate în conformitate cu standardele specifice de prospețime.”
3.
La articolul 7, alineatul (1) se înlocuiește cu următorul text:
„(1) Produsele menționate la articolul 3 se calibrează în funcție de greutate sau număr pe kilogram. Cu toate acestea, crevetele și crabii se clasifică în categorii de calibru în funcție de lățimea cochiliei; scoicile Saint-Jacques și melcii-de-mare se clasifică în categorii de calibru în funcție de lățimea cochiliei.”
4.
În anexa II, tabelul care apare în anexa la prezentul regulament referitor la categoriile de calibru aplicabile pentru barbunul sau barbunul vărgat, cantar, scoica Saint-Jacques și melcul-de-mare se adaugă după tabelul existent.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Se aplică de la 1 ianuarie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 noiembrie 2000.